Ofir Akunis
Ofir Akunis (heebrea keeles אופיר אקוניס; sündinud 28. mail 1973 Tel Avivis) on Iisraeli poliitik, ta kuulub aastast 1996 erakonda Likud. Ta on aastast 2015 Iisraeli teadus- ja tehnoloogiaminister. Ta sündis aastal 1973 Tel Avivis. Õppis Theodor Herzli Heebrea Gümnaasiumis. Ta on töötanud ajakirja Maariv reporterina. Armeeteenistuse ajal oli ta sõjaväe ajakirjanik. Ta on olnud Binyamin Netanyahu ja Meir Sheetriti meedianõunik. Ta on aastast 2009 Knesseti liige (Likudi nimekirjas).